4. ΔΗΛΩΣΙΣ της 18 Νοεμ./7 Δεκ. 1895 (ΦΕΚ Α΄ 152) Περί τροποποιήσεως των μεταξύ Ελλάδος και Δανίας ισχυόντων όρων ως προς την αμοιβαίαν αναγνώρισιν των εθνικών πιστοποιητικών της καταμετρήσεως των εμπορικών πλοίων. Η Κυβέρνησις της Α.Μ. του βασιλέως των Ελλήνων και η Κυβέρνησις της Α.Μ. του βασιλέως της Δανίας, επιθυμούσαι να διευκολύνωσιν, ως οιόν τε, το εμπόριον και την ναυτιλίαν μεταξύ Ελλάδος και Δανίας, απεφάσισαν να τροποποιήσωσι δια της παρούσης τους εν τη δηλώσει τη γενομένη εν Αθήναις την 28 Νοεμ. 1880 περιλαμβανομένους όρους, τους αφορώντας εις την αμοιβαίαν αναγνώρισιν εν Ελλάδι και εν Δανία των εθνικών πιστοποιητικών της καταμετρήσεως των εμπορικών πλοίων .  και επί τούτω συνεφώνησαν την εξής τροποποίησιν: Τα Ελληνικά ιστιοφόρα πλοία και ατμόπλοια, τα εφωδιασμένα δι’ εθνικού πιστοποιητικού καταμετρήσεως, εκδεδομένου μετά την 30 Ιουν. 1878, καταπλέοντα εις δανικόν λιμένα, ως επίσης τα δανικά ιστιοφόρα πλοία και ατμόπλοια, εφωδιασμένα δια πιστοποιητικού εμφαίνοντος την δανικήν εθνικότητα και εγγραφήν, εκδεδομένου μετά την 31 Μαρτ. 1895, καταπλέοντα εις ελληνικόν λιμένα, θέλουσιν είσθαι απηλλαγμένα νέας καταμετρήσεως, η δε εν τοις εν λόγω πιστοποιητικοίς κατακεχωρισμένη καθαρά χωρητικότης θέλει λαμβάνεσθαι ως βάσις προς υπολογισμόν των εισπρακτέων δικαιωμάτων εν τω ξένω λιμένι, εκτός αν ο ιδιοκτήτης ή ο πλοίαρχος ελληνικού πλοίου ζητήση, επί σκοπώ ελαττώσεως της καθαράς χωρητικότητος του πλοίου, ίνα η έκπτωσις του υπό των μηχανών κατεχομένου χώρου υπολογισθή κατά την εν Δανία παραδεδομένην μέθοδον, όπερ θέλει γίγνεσθαι πάντη αδαπάνως δια το πλοίον. Όσον αφορά εις τα δανικά ιστιοφόρα πλοία και ατμόπλοια, τα εφωδιασμένα δια πιστοποιητικού εθνικότητος και εγγραφής προγενεστέρου της 1ης Απρ. 1895, η δήλωσις της 28 Νοεμ. 1880 θέλει εφαρμόζεσθαι άνευ τροποποιήσεως. Σελ. 76 Η ισχύς της προκειμένης δηλώσεως άρχεται την 20 Δεκ. 1895/1 Ιαν. 1896. Εις πίστωσιν των ανωτέρω η παρούσα δήλωσις εξεδόθη δια το Βασίλειον της Ελλάδος υπό του Υπουργού των Εξωτερικών της Α.Μ. του Βασιλέως των Ελλήνων και εσφραγίσθη δια της Βασιλικής σφραγίδος. Εν Αθήναις την 18/30 Νοεμ. 1895 